Merilin Kirbits
Merilin Kirbits (sündinud 13. augustil 1986 Võrus) on eesti näitleja. Ta on lõpetanud 2005. aastal Otepää Gümnaasiumi ja 2009. aastal Tartu Ülikooli Viljandi Kultuuriakadeemia ning õppinud 2013. aastast Räpina Aianduskoolis aiandust. Ta on töötanud aastatel 2009–2013 Eesti Improteatris, 2014. aastast tegutseb Improteatris Impeerium. Ta juhendas aastatel 2010–2013 Türi Kultuurikeskuse teatristuudiot. Ta on mänginud teleseriaalides ("Kelgukoerad", 2013) ning dubleerinud animafilme. Aastatel 2017–2020 oli ta Otepää Kultuurikeskuse loomejuht.